Hugo Conrad von Hötzendorf - Wikipedija

# Hugo Conrad von Hötzendorf

### Izvor: Wikipedija

Hugo Conrad von Hötzendorf (Darda, oko 1807. - Osijek, 28. veljače 1869), slikar i likovni pedagog.

Slikarski se školovao u Beču, formirao se pod utjecajem bečkog "zavičajnog pejsaža" te razvio slikarstvo idiličnih krajeva, uključujući i figuralnu štafelažu. Slikao je akvarele, crteže pastira, seljaka, vojnika, životinja. Jedan je od najznačajnijih osječkih slikara pejsažista. Izradio je mapu od 42 crteža olovkom i izložio ju 1864. godine na Velikoj gospodarskoj izložbi u Zagrebu. Bio je vrlo uspješan i u vođenju slikarske škole.

Dvije slikarske obitelji - Hötzendorf i Pfalz - bile su temelj likovne povijesti Osijeka. Osječka gradska risarska škola otvorena je 1800. godine, a vodili su je obrazovani slikari, koji će sa svojim učenicima utemeljiti likovni život Osijeka. Učitelji te slikarske škole bili su Antun Müntzberger (1800-1824), Franjo Conrad von Hötzendorf (1826-1841), Hugo Conrad von Hötzendorf (1841-1869) te Ivan Moretti (187?-1873). Svojim djelovanjem ta je škola od Osijeka stvorila jako likovno središte.

Grad Osijek odužio se H. C. v. Hötzendorfu nazvavši jednu od ulica u gradskoj četvrti Gornji grad njegovim imenom i postavivši njegovu bistu, koju je izradio Vanja Radauš, u Europskoj aveniji.

Izvor: I(vo) Šibalić: "Poznati Osječani", "Osječki dom", VI, 649, 6 - Osijek, 27-28. I. 2005.

Dobavljeno iz "http://hr.wikipedia.org../../../h/u/g/Hugo_Conrad_von_H%C3%B6tzendorf_acfa.html"

Kategorije: Baranjski leksikon | Osijek | Hrvatski slikari | Hrvatski pedagozi

##### Views

- Članak
- Razgovor
- Trenutna inačica

##### Traži